यह है दिल्ली के मुखर्जी नगर का किंग्सवे कैंप यहां दो दिन पहले भी कई दुकानों में सीलिंग हुई थी और आज फिर यहां हर्डसन लाइन में मेन सड़क पर दुकानों की सीलिंग करने के लिए नगर निगम का दस्ता आया है। अभी तक चार दुकानों को सील किया जा चुका है और बाकी की सीलिंग जा रही है सीलिंग के कारण यहां दुकानदारों में काफी दहशत है अपना सामान अंदर सिल न हो जाए इस डर की वजह से कई दुकानदारों ने दुकानें खाली करना शुरू कर दिया है। यहां दुकानदारों का आरोप है कि उन्हें किसी भी तरह का पहले नोटिस नहीं दिया गया जिससे वे अपनी दुकानें खाली कर लेते और आरोप यहां तक है कि दुकानदारों का कि उन्होंने कन्वर्जन चार्ज भी जमा करवा रखा है लेकिन बिना पूरी तहकीकात के ही दुकानों को सील किया जा रहा है जिनसे उनकी रोजी रोटी छीनी जा रही है।